

LĒMUMS

Ādažos, Ādažu novadā

2024. gada 29. augustā **Nr. 340**

**Par grozījumu Ādažu novada pašvaldības domes 2024. gada 27. jūnija lēmumā Nr. 231 “Par valsts nekustamā īpašuma atsavināšanu”**

Ar Ādažu novada pašvaldības domes 27.06.2024. lēmumu Nr. 231 “Par valsts nekustamā īpašuma atsavināšanu” nolemts ierosināt atsavināt valsts nekustamā īpašuma “Valsts mežs 8052”, kadastra numurs 80520010055, Carnikavas pagastā, Ādažu novadā, sastāvā esošo zemes vienību ar kadastra apzīmējumu 80520030539, Carnikavas kapsētas paplašināšanai (turpmāk – Lēmums).

Lēmuma 5. punktā Centrālās pārvaldes Juridiskajai un iepirkumu nodaļai tika noteikts uzdevums sagatavot priekšlikumu Zemkopības ministrijai nodot minēto zemes vienību pašvaldībai bezatlīdzības lietošanā, kamēr norisinās minētā nekustamā īpašuma atsavināšanas process.

Sazinoties ar Zemkopības ministriju tika secināts, ka nav lietderīgi slēgt vienošanos par atsavināmās zemes vienības nodošanu pašvaldībai bezatlīdzības lietošanā, jo vienošanās mērķa sasniegšanai (izstrādāt grafisko ieceres risinājuma plānu) nav nepieciešama zemes vienības atrašanās pašvaldības lietojumā. Vienlaikus, pirms pašvaldība iegūst zemes vienību īpašumā, tai nav tiesību veikt citas darbības Carnikavas kapsētas paplašināšanas īstenošanai.

Pamatojoties uz Pašvaldību likuma 4. panta pirmās daļas 2. punktu, 10. panta pirmās daļas 21. punktu, kā arī Finanšu komitejas 21.08.2024. atzinumu, Ādažu novada pašvaldības dome

**NOLEMJ:**

1. Svītrot Ādažu novada pašvaldības domes 27.06.2024. lēmuma Nr. 231 “Par valsts nekustamā īpašuma atsavināšanu” 5. punktu.
2. Centrālās pārvaldes Juridiskajai un iepirkumu nodaļai informēt Zemkopības ministriju un akciju sabiedrību “Latvijas valsts meži” par šo lēmumu.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU